Sør-Afrikas visepresident

Sør-Afrikas visepresident er det nest høyeste politiske embetet i landet etter presidenten.

Ifølge Sør-Afrikas forfatning av 1996 består landets regjering av presidenten, som er regjeringens sjef, en visepresident og ministre. Presidenten utnevner visepresidenten og ministrene, tildeler dem deres fullmakter og funksjoner og kan avskjedige dem. Visepresidenten må velges blant Nasjonalforsamlingens medlemmer

Dersom presidenten er borte fra landet eller på en annen måte er ute av stand til å utføre sine plikter som president eller dersom stillingen er ubesatt, skal en embetsinnehaver i suksesjonsrekkefølgen nedenfor fungere som president:

a) Visepresidenten.
b) En minister som er utpekt av presidenten.
c) En minister som er utpekt av de andre medlemmene av regjeringen.
d) Nasjonalforsamlingens president fram til forsamlingen utpeker ett av sine andre medlemmer.
e) En fungerende president har det samme ansvaret, de samme fullmaktene og funksjonene som presidenten.

President Thabo Mbeki gikk av 26. september 2008. Landet stod uten visepresident, for Phumzile Mlambo-Ngcuka hadde også fratrådt. Kommunikasjonsminister, Ivy Florence Matsepe-Casaburri, ble valgt av regjeringen til å være det konstitusjonelle og offisielle statsoverhodet i 14 timer fra Thabo Mbeki gikk av og fram til Kgalema Motlanthe ble innsatt i embetet.

Liste 

Sør-Afrika hadde også et visepresident-embete under Apartheid-perioden. Stillingen ble opprettet under konstitusjonelle reformer i 1981, da Senatet ble avskaffet og et Presidentråd -  som skulle gi råd om utformingen av en ny forfatning - ble opprettet. Det ble ledet av vise-statspresidenten. Embetet ble opphevet da forfatningen av 1983 trådte i kraft. Den kombinerte det seremonielle embetet som Statspresident med statsminister-embetet og skapte et presidentsystem. Denne forfatningen inneholdt kun bestemmelsen om en «Fungerende Statspresident».

Referanser

Kilder 

Sør-Afrika